Partiene CDU og SPD ble 24. april 2012 enige om en koalisjonsavtale og sammensetningen av en fremtidig delstatsregjering. Hvert parti beholdt tre ministre og Kramp-Karrenbauer overtok selv vitenskapsdepartementet. Delstatsmøtene i CDU og SPD hadde tidligere godtatt regjeringsavtalen. Storkoalisjonen støtter seg på 37 av 51 representanter i Saarlands landdag. Kramp-Karrenbauer ble i hemmelig valg gjenvalgt som ministerpresident av 37 medlemmer av landdagen og hennes regjering ble oppnevnt med det samme stemmetallet. Ved begge avstemninger ble det avgitt 12 stemmer mot, mens to stemmer var blanke.